নোয়াখালী ব্যুরো | প্রকাশের সময় : ১২ জুলাই, ২০১৯, ১২:০৬ এএম
বেগমগঞ্জ উপজেলার আমান উল্যাপুর ইউনিয়ন থেকে একটি বিদেশী পিস্তলসহ ফরহাদ (২২) ও নাঈমুল হাসান (২১) নামের দুই যুবককে আটক করেছে পুলিশ। গতকাল বৃহস্পতিবার দুপুরে তাদের কারাগারে প্রেরণ করা হয়েছে। আটককৃতরা হলো, আমান উল্যাপুর ইউনিয়নের মোহাম্মদপুর গ্রামের আব্দুর রহিমের ছেলে ফরহাদ ও চৌমুহনী পৌরসভার করিমপুর এলাকার বেলাল আমিনের ছেলে নাঈমুল হাসান।
পুলিশ জানায়, গোপন সংবাদের ভিত্তিতে বুধবার দিবাগত রাত দেড়টার দিকে মোহাম্মদপুর এলাকায় অভিযান চালানো হয়। এসময় সন্দেহজনক গতিবিধি দেখে তাদের আটক করা হয়। এসময় তাদের দেহে তল্লাশি চালিয়ে একটি বিদেশী পিস্তল উদ্ধার করা হয়।
বেগমগঞ্জ থানার ওসি হারুন উর রশিদ জানান, আটককৃতদের বিরুদ্ধে অস্ত্র আইনে একটি মামলা দায়ের করা হয়েছে। তাদের আদালতের মাধ্যমে কারাগারে প্রেরণ করা হয়েছে।